
KAUNO MIESTO SAVIVALDYBĖS ADMINISTRACIJA

LABORATORINIŲ BALDŲ IR ĮRANGOS, PAGAL PROJEKTĄ „TŪKSTANTMEČIO MOKYKLOS II“,  PIRKIMO RINKOS KONSULTACIJOS APRAŠAS

Kauno miesto savivaldybės administracija (toliau – Perkančioji organizacija), siekdama tinkamai pasirengti numatomam laboratorinių baldų ir įrangos, pagal projektą „Tūkstantmečio mokyklos II“, pirkimui (toliau – pirkimas) ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją.
Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams. 
1. Rinkos konsultacijos tikslas
Informuoti tiekėjus apie planuojamą pirkimą, išsiaiškinti įvairius su pirkimo objektu susijusius klausimus, pasiruošti pirkimui, parengti aiškius ir konkurenciją užtikrinančius techninius reikalavimus pirkimo objektui, įvertinti realias rinkos galimybes tiekti perkamas prekes gaunant rinkos dalyvių siūlymus.
2. Rinkos konsultacijos vykdymo tvarka
Rinkos konsultacija vykdoma CVP IS priemonėmis.
Kviečiame tiekėjus susipažinti su viešai paskelbtais techninės specifikacijos ir ekonominio naudingumo vertinimo projektais, ir CVP IS priemonėmis teikiant pastabas ir (ar) pasiūlymus pateiktiems projektams, sudalyvauti rinkos konsultacijoje. 
Paskelbti dokumentai nėra galutiniai, jų turinys po rinkos konsultacijos gali keistis.
3. Rinkos konsultacijos etapai:
I etapas: peržiūrimi ir vertinami CVP IS priemonėmis gauti pasiūlymai ir (ar) pastabos. Pastabas ir (ar) pasiūlymus prašome pateikti ne vėliau kaip iki 2024-12-20 14.00 val. lietuvių kalba. 
Pateikiame klausimų sąrašą dėl pirkimo, į kuriuos prašome atsakyti raštu iki CVP IS nurodyto termino pabaigos:
	Eil. Nr.
	Klausimas
	Atsakymai / pastabos / siūlymai

	1.
	Ar techninė specifikacija yra pakankamai išsami, konkreti ir aiški? Jeigu ne,  nurodykite kurios vietos neišsamios, nekonkrečios ar neaiškios? Prašome pateikti argumentuotas pastabas ir pasiūlymus.
	

	2.
	Kokius reikalavimus papildomai siūlytumėte įtraukti į techninę specifikaciją, siekiant įsigyti kokybiškas prekes arba kurių reikėtų atsisakyti? Prašome pateikti argumentuotas pastabas ir pasiūlymus.
	

	3.
	Ar techninėje specifikacijoje nurodytas 90 kalendorinių dienų prekių pristatymo terminas yra pakankamas? Jeigu ne, nurodykite kodėl šis terminas yra nepakankamas ir koks būtų Jūsų siūlomas prekių  pristatymo terminas? 
	

	4.
	Ar pasiūlymų ekonominio naudingumo nustatymo kriterijai  yra suformuluoti aiškiai ir tiekėjams yra suprantamos ekonomiškai naudingiausio pasiūlymo nustatymo taisyklės? 
Ar tiekėjai šiame pirkime gali pasiūlyti kitokias ekonomiškai naudingiausio pasiūlymo nustatymo taisykles ir (ar) lyginamuosius svorius?

	Prašome nurodyti kitą, Jūsų nuomone, reikšmingą informaciją prekių įsigijimui.
	



II etapas: apibendrinta informacija apie šios rinkos konsultacijos rezultatus bus skelbiama CVP IS priemonėmis, prie skelbimo apie šią rinkos konsultaciją.

